Source: http://muhaz.org/opinia-a-iv-a-asupra-republicii-moldova.html?page=4
Timestamp: 2019-06-25 09:49:05+00:00
Document Index: 26971699

Matched Legal Cases: ['articolul 4', 'articolul 10', 'articolul 4', 'articolul 14', 'Articolul 1', 'articolul 3', 'Articolul 4', 'Articolul 3', 'articolul 3', 'articolul 3', 'articolul 16', 'articolul 11', 'Articolul 10', 'Articolul 9', 'articolul 152', 'Articolul 8', 'Articolul 9', 'articolul 1']

Participarea efectivă la viața socio-economică - Opinia a iv-a asupra republicii moldova
Participarea efectivă la viața socio-economică
În timp ce rata oficială a șomajului rămâne a fi sub 5%, estimările cifrelor ascunse sunt mult mai mari, în special în ceea ce privește tineretul și populația din raioane. Astfel, dezvoltarea regională rămâne o problemă majoră de care ar trebui să fie preocupat Guvernul. Lipsa de oportunități economice afectează toate comunitățile și a contribuit la emigrarea semnificativă în ultimii ani,93 astfel, situația din regiunile rurale și de frontieră unde minoritățile naționale domiciliază într-un număr substanțial fiind deosebit de critică. În acest context, sunt binevenite etapele parcurse pentru dezvoltarea socio-economică a Găgăuziei. Urmare amendamentelor la Legea privind finanțarea publică locală din 2014, autoritățile găgăuze păstrează toate impozitele pe venit şi sunt autorizate sa coordoneze direct cu donatorii internaționali, astfel, având speranţe mari pentru unele investiții economice în unitatea teritorială. Alte raioane depind în continuare de alocaţiile din bugetul de stat, de exemplu, or. Bălți, fapt ce este privit în mod critic de către unele autorități locale.
Comitetul Consultativ constată, potrivit relatărilor, că accesul la serviciile publice este din ce în ce mai problematic din motivul necunoaşterii limbii de stat. Persoanele aparținând minorităților naționale comunică că întîmpină dificultăți, de exemplu, atunci când încearcă să susţină examenul de obţinere a permisului de conducere care se desfăşoară doar în limba de stat, sau atunci când apelează la servicii de sănătate. În timp ce există cazuri de discriminare intenționată a persoanelor pentru că vorbesc fie limba de stat sau rusă (vezi articolul 4), există și cazuri în care serviciile publice nu pot fi efectiv furnizate cetățenilor din cauza barierelor lingvistice.94 Comitetul Consultativ consideră esenţial ca oportunitățile adecvate pentru dezvoltarea profesională și a carierei, inclusiv formarea profesională, să fie disponibile şi în limbile minoritare, în scopul promovării accesului la servicii în limbile minoritare (vezi, de asemenea, articolul 10), precum şi prevenirii emigrării.
Romii întîmpină în continuare obstacole mari la găsirea unui loc de muncă (vezi, de asemenea, articolul 4), precum și experimentează discriminarea privind accesul la bunuri și servicii.95 Statisticile colectate în 2011 arată o diferență semnificativă între ratele de ocupare a populației de etnie romă și non-romi.96 Organizațiile societății civile estimează, totuși, că rata șomajului ascuns în rândul romilor este mult mai mare decât cifra publicată, dat fiind faptul că, foarte puțini romi sunt înregistraţi oficial la Agenţiile de Ocupare a Forţei de Muncă.97 Acest lucru limitează oportunitățile de formare profesională și vocaţională și împiedică accesul deplin la asigurarea sănătăţii. Comitetul Consultativ regretă în continuare faptul că, măsurile semnificative prevăzute în Planul de acțiuni pentru susţinerea romilor 2011-2015 nu au fost puse în aplicare. Unul dintre domeniile sale prioritare, de exemplu, a fost recrutarea, până la sfârșitul anului 2015, a 48 de mediatori comunitari romi pentru a facilita accesul la servicii în comunitățile de romi.98 În timp ce 25 de mediatori au fost recrutați până la sfârșitul anului 2014 de către Ministerul Muncii, Protecției Sociale şi Familiei, o modificare a cadrului legislativ prevede ca serviciile lor, începînd cu anul 2015, să nu mai fie coordonate și plătite la nivel central, ci de către unitățile administrației publice locale. Din cauza ezitării multor primari de-a aloca salarii pentru serviciile respective din bugetele locale, numărul mediatorilor a scăzut, în 2015 fiind 14, iar la începutul anului 2016 - 9.
În plus, nu s-a întreprins nici un efort pentru a aborda preocupările romilor cu privire la locuinţe, lăsând o mare parte a populației care locuieşte în condiții sub-standard, cu acces limitat la apă potabilă, canalizare și o sursă de alimentare regulată, afectând astfel în special copiii.99 Deși Comitetul Consultativ salută adoptarea Legii privind locuințele în aprilie 2015, care stabilește criteriile pentru alocarea de locuințe sociale în funcție de nevoi, se constată cu îngrijorare că la solicitările repetate ale reprezentanților societății civile pentru o reacţie adecvată la situația critică a romilor privind locuinţele, s-a răspuns evaziv, făcându-se referire la locuinţele sociale şi restricţii bugetare mai degrabă decât acţiuni concrete.
Comitetul Consultativ cheamă autoritățile să acorde prioritate ameliorării economice a zonelor în care au reşedinţa persoanele aparținând minorităților naționale, în special oportunităților adecvate de ocupare a forței de muncă şi infrastructurii, şi să se asigure că informațiile privind serviciile publice relevante sunt ușor accesibile comunităților, inclusiv în limbile minorităților.
Comitetul îndeamnă în continuare autoritățile să acorde prioritate angajării mediatorilor romi, asigurîndu-i cu încăperi adecvate pentru a promova în mod eficient accesul la educație, sănătate și servicii sociale. Condițiile de locuit precare a multor romi trebuie să fie abordate, în mod special, fără întârziere, pentru a depăși modelele existente de marginalizare și sărăcie extremă.
Articolele 17 şi 18 ale Convenţiei-cadru
Situţaia curentă
Comitetul Consultativ constată cu satisfacție iniţierea acordurilor de cooperare bilaterală cu un număr de țări cum ar fi Bulgaria și România, precum și la nivel inter-regional privind o varietate de probleme și într-un spirit de relații de bună vecinătate. S-a dezvoltat o cooperare substanțială, în special, în domeniul educațional care prevede schimbul de cadre didactice şi a experienţei privind posibilitățile de obţinere a burselor (vezi articolul 14). Cu toate acestea, Comitetul Consultativ reamintește autorităților că responsabilitatea de a proteja drepturile minorităților naţionale, ca parte a drepturilor omului în general, revine în primul rând statului în care se află minoritatea. Accesibilitatea opțiunilor viabile privind învățământul terțiar pentru persoanele aparținînd minorităților naționale, de exemplu, ar putea să nu depindă de relațiile diplomatice cu țările vecine, ci ar trebui să fie abordată pe plan intern. În plus, Comitetul Consultativ consideră că trebuie să se dialogheze direct cu reprezentanții minorităților naționale privind aspectele care-i vizează în cadrul activităților de cooperare, în efortul de a identifica soluții practice pentru unele provocări rămase, prin dezvoltarea sporită a contactelor interpersonale de peste hotare și facilitarea activă a legăturilor dintre societățile învecinate.
Comitetul Consultativ încurajează autoritățile să-și continue eforturile de a promova bunele relații cu ţările vecine pentru a spori, în special, participarea efectivă a persoanelor aparținând minorităților naționale în elaborarea și punerea în aplicare a acordurilor de cooperare relevante.
Comitetul Consultativ consideră că aceste concluzii și recomandări ar putea servi drept bază pentru rezoluția care urmează a fi adoptată de Comitetul de Miniștri în ceea ce privește punerea în aplicare a Convenției-cadru de către Republica Moldova.
Autoritățile Moldoveneşti sunt chemate să ia în considerare observațiile și recomandările detaliate din compartimentele I și II ale Opiniei a IV-a a Comitetului Consultativ.100 În special, autorităţile trebuie să înterprindă următoarele măsuri în vederea îmbunătăţirii în continuare a procesului de implementare a Convenţiei-cadru:
Recomandări pentru acțiune imediată101
A întreprinde toate măsurile necesare, în strânsă consultare cu reprezentanții minorităților naționale, pentru adoptarea și punerea în aplicare a Strategiei pe termen lung privind formarea unei identități civice care să fie favorabilă incluziunii și ferm bazată pe respectul pentru diversitatea etnică și lingvistică, ca parte integrantă a societății moldovenești;
A respecta în mod proactiv diversitatea lingvistică a Moldovei prin promovarea utilizării limbilor minoritare în comunicările oficiale și în topografie, în special a celor vorbite de grupurile puţin numeroase;
A se asigura, în strânsă consultare cu reprezentanții minorităților naționale, că sistemul de învățământ oferă persoanelor aparținând minorităților naționale oportunităţi eficiente pentru studierea limbii de stat, consolidând în același timp accesul la predarea și învățarea de calitate în toate limbile minoritare prin punerea în aplicare a modelelor de educaţie bilingvă și trilingvă, fapt ce permite accesul la limbile utilizate în Republica Moldova și facilitarea dialogului interetnic în societate;
A se asigura în mod sistematic că persoanele aparținând minorităților naționale participă la toate procesele de luare a deciziilor ce ţin de domeniile relevante ale acestora, în special, dar nu exclusiv, și a se lua în considerare eficient opiniile și preocupările acestora cu privire la reforma administrației publice, pentru a se asigura că posibilitatea exercitării efective a drepturilor lor, cum ar fi cele ale bulgarilor din raionul Taraclia, nu este afectată în mod negativ.
Recomandări ulterioare102
A publica rezultatele complete ale recensământului din anul 2014 și a comunica deschis cu societatea civilă și reprezentanții minorităților naţionale în ceea ce privește analiza datelor, în special în cazul în care acestea sunt utilizate ca bază în exercitarea drepturilor minorităților; a completa datele statistice cu cercetare calitativă și cantitativă independentă și a se asigura că dreptul la auto-identificarea liberă este asigurată în mod eficient în toate exercițiile de colectare a datelor;
A facilita în mod activ funcționarea eficientă și pe deplin independentă a Consiliului pentru egalitate și a Biroului ombudsmanului prin asigurarea că resursele adecvate sunt furnizate fără întârziere și prin luarea tuturor măsurilor necesare la nivel legislativ, întru sporirea competențelor acestora; a spori gradul de conștientizare în rândul publicului și funcționarilor relevanți privind cadrul legislativ în domeniul combaterii discriminării;
A adopta o abordare strategică comprehensivă în elaborarea și adoptarea atât a Planului de acțiuni pentru susţinerea romilor 2016-2020 bazat pe evaluarea măsurilor întreprinse până în prezent, cât şi a Planului Național de Acțiuni pentru Drepturile Omului, ca parte integrantă a ceea ce ar trebui să includă protecția drepturilor minorităților naţionale;
A spori sprijinul acordat pentru activitățile organizate la nivel central și local în scopul păstrării și promovării tuturor culturilor şi identităților minorităţilor naţionale ca parte integrantă a diversității Moldovei, și a asigura accesul egal la resurse; a implica direct reprezentanții minorităților naţionale în procedurile relevante de alocare;
A se asigura că, căile de atac disponibile împotriva infracțiunilor motivate de ură și violență rasială sunt pe larg cunoscute în rândul publicului, în special în rândul grupurilor care sunt cel mai des expuse la un astfel de comportament; a instrui adecvat funcționarii publici relevanţi implicaţi în aplicarea legii pentru a putea investiga, sancționa și monitoriza toate reclamaţiile în mod eficient; a investiga şi sancţiona în mod independent cazurile de abatere de către poliție;
A spori semnificativ accesul la emisie și presa scrisă în limbile minoritare de înaltă calitate; a întreprinde toate măsurile necesare, inclusiv în procesul de digitalizare, în vederea promovării unui mediu pluralist în mass-media unde diversitatea este prezentată ca parte integrantă şi de valoare a societății, inclusiv prin formarea și recrutarea persoanelor aparținând minorităților naționale în serviciile publice de radio şi de televiziune;
A acorda prioritate recrutării funcționarilor publici care cunosc limbile minoritare la nivel local; a se asigura că numele persoanelor aparținând minorităților naționale în limbile minoritare sunt recunoscute oficial, conform standardelor internaționale de transliterare și transcriere;
A se asigura că programele și materialele educaționale reflectă în mod adecvat diversitatea societății moldovenești și susţinerea obiectivului de a crea o identitate civică incluzivă care se bazează pe respectarea diversității; a se asigura că profesorii de la toate școlile sunt instruiți în mod corespunzător pentru a se adapta diversității în clasă;
A coordona eficient cu reprezentanții persoanelor de etnie romă toate măsurile întreprinse pentru a spori accesul romilor la drepturi și serviciile publice și a angaja în continuare mediatorii comunitari pentru a promova în mod proactiv accesul egal la educație al copiilor romi, în special;
A adopta măsuri legislative și politice necesare pentru a crește reprezentarea minorităților naționale în organele alese și administrația publică la toate nivelurile, inclusiv prin stimularea razei de acțiune a partidelor politice către comunitățile minorităţilor naționale și preocupările lor din teritoriu, precum şi prin intensificarea eforturilor în vederea promovării unui dialog constructiv și instituționalizat cu autoritățile locale şi din cele din regiune;
A acorda prioritate ameliorării economice a zonelor în care persoanele aparținând minorităților naționale au reşedinţa, inclusiv în ceea ce privește oportunitățile adecvate de infrastructură și de muncă.
1 Termenul ,,școli cu predare în limba rusă" se referă la școlile în care procesul de predare și învățare se realizează în limba rusă, în timp ce termenul ,,școli cu predare în limbile minoritare" se referă la școlile în care procesul de instruire se realizează în limba rusă și în cazul în care limbile minoritare sunt predate ca discipline. Termenul ,,școli cu predare în limba de stat" este folosit pentru școlile în care procesul de predare și învățare se realizează în limba de stat.
2 Articolul 1 din Legea nr 382-XV a Republicii Moldova cu privire la drepturile persoanelor aparținând minorităților naționale și statutul juridic al organizațiilor lor (19 iulie 2001) prevede: ,,În sensul prezentei legi, prin persoane aparţinînd minorităţilor naţionale se înţeleg persoanele care domiciliază pe teritoriul Republicii Moldova, sînt cetăţeni ai ei, au particularităţi etnice, culturale, lingvistice şi religioase prin care se deosebesc de majoritatea populaţiei - moldoveni - şi se consideră de altă origine etnică".
3 A se vedea, de asemenea, raportul privind ,,non-cetățenii și drepturile minorităților", adoptat de Comisia Europeană pentru Democrație prin Drept (Comisia de la Veneția), în cadrul celei de 69-a reuniuni, 15-16 decembrie 2006.
4 Recensământul populației nu a fost realizat în regiunea transnistreană. Ultimele date oficiale privind structura populației sunt furnizate de recensământul din 2004.
5 Vezi calendarului recensământului la http://www.statistica.md/newsview.php?l=ro&idc=30&id=5169 (accesat la 19 mai 2016)
6 Vezi, de asemenea, Comentariul tematic Nr 3 - Drepturile lingvistice a persoanelor aparținând minorităților naționale în temeiul Convenției-cadru, adoptată la 24 mai 2012, punctul 21.
7 Comitetul Consultativ a fost informat de autoritățile competente că, numai în capitală, peste 145 000 de persoane nu au fost enumerate.
8 Din lipsa de informații oficiale cu privire la modul de completare a formularelor privind dreptul la libera auto-identificare, au fost lăsate spaţii libere pentru surse neoficiale, care au oferit consiliere cu privire la modul "corect" de completare a formularelor.
9 Legea nr. 121 privind asigurarea egalității din 25 mai 2012
10 Consiliul Egalităţii a fost preconizat să fie funcțional începând cu 1 ianuarie 2013, dar numirea membrilor săi a fost finalizată abia în iunie 2013. Acesta a fost, de facto, operațional începând din octombrie 2013. A se vedea Raportul de stat, p. 10
11 Începând cu ianuarie 2015, Consiliul Egalității de asemenea emite decizii de inadmisibilitate, în timp ce în 2014 au fost utilizate demersuri oficiale pentru a informa petiționarul cu privire la admisibilitatea cererii.
12 Construirea de parteneriate strategice cu instituţiile guvernamentale și non-guvernamentale relevante, consolidarea prezenței sale în teritoriui, precum și identificarea cazurilor cu impact colectiv fac parte din prioritățile declarate de Consiliu. Vezi Raportul de activitate al Consiliului privind prevenirea și eliminarea discriminării și asigurarea egalității pentru anul 2014, p. 33.
13 Vezi, de asemenea, Depunerea elaborată de Consiliul privind prevenirea și eliminarea discriminării și asigurarea egalităţii pentru Evaluarea Periodică Universală (EPU) al Republicii Moldova, sesiunea 26, 23 martie 2016, p. 2.
14 Reforma Biroului Avocatului Poporului a constituit una dintre prioritățile prevăzute în Planul de acțiune pentru drepturile omului 2011-2014. Procesul de adoptare a Legii nr 52 ,,Cu privire la Avocatul Poporului" din 3 aprilie 2014, inițial elaborat de Ministerul Justiției în strânsă consultare cu societatea civilă și experți internaționali, a fost foarte lung. Peste 100 de propuneri de amendamente au fost făcute în parlament, având ca rezultat adoptarea unei legi care impune modificări suplimentare instituției, stabilite în conformitate cu principiile de la Paris.
15 Vezi, printre altele, Raportul Comisarului pentru Drepturile Omului cu privire la Moldova, în urma vizitei sale din martie 2013, la https://wcd.coe.int/ViewDoc.jsp?p=&id=2102463&direct=true .
16 Avocatul Poporului are reprezentanțe în Bălți, Cahul, Comrat și Varnița, cu cel puțin doi membri ai personalului în fiecare Birou. Potrivit oficialilor săi, peste 50% din posturile vacante nu au fost completate martie 2016.
17 Vezi, de asemenea, avizul Comisiei de la Veneția privind Legea cu privire la Avocatul Poporului (Ombudsman) al Republicii Moldova, adoptată în perioada 19-20 iunie 2015, punctul 9.
18 Vezi proiectul disponibil la http://justice.gov.md/public/files/drepturile_omului/2016/Pnado-intermediar.pdf Al doilea Plan de Acțiune în Domeniul Drepturilor Omului 2011-2014 a expirat la sfârșitul anului 2014.
19 Vezi Studiul privind situația femeilor și fetelor rome în Republica Moldova, realizat de PNUD Moldova în cooperare cu Women și OHCHR, 2014.
20 Vezi ,,Locuri de muncă pentru romi nu există ": Raport privind situația cu privire la discriminarea romilor din Moldova”, Equal Rights Trust, The Equal Rights Review, Vol. Fifteen (2015).
21 Vezi, de asemenea, Raportul ECRI privind Republica Moldova (al patrulea ciclu de monitorizare), adoptat la 20 iunie 2013.
22 În 2012, Republica Moldova a ratificat Convenția Națiunilor Unite din 1954 privind statutul apatrizilor și Convenția UNHCR din 1961 privind reducerea apatridiei, și, ulterior, a dezvoltat o procedură de determinare a apatridiei. Vezi Fișa informativă ICNUR privind Republicii Moldova, decembrie 2015.
23 Conform Hotărârii Guvernului nr. 210 din 24 martie 2014, începând cu luna septembrie 2014, pașapoartele sovietice vechi nu sunt considerate a fi acte de identitate valabile atunci când se aplică pentru pensii sau alte beneficii în Republica Moldova. Vezi http://lex.justice.md/md/352324/ .
24 Vezi Scrisoarea nr. 66 din partea Fundației Elisabeta din 04 noiembrie 2013 cu privire la rezultatul exercițiului de colectare a datelor.
25 Vezi, de exemplu, comunicatul de presă a ONG-ului ,,Promo-LEX” cu ocazia Zilei Internaționale pentru eliminarea discriminării rasiale, 21 martie 2014, la https://promolex.md/index.php?module=press&cat=0&item=1449&Lang=en .
26 Conform informației prezentate Comitetului Consultativ în timpul vizitei sale, Ministerul Muncii și Protecției Sociale estimează numărul de romi a fi în jur de 48 000. Aproximativ 22 000 sunt înregistraţi la medicii de familie.
27 Din 2010, eforturile de a restabili sinagoga din Chișinău, de exemplu, par să fi fost blocat de un dezacord între biroul primarului și Agenția Proprietății Publice cu privire la statutul de proprietar al terenului, planurile de construcție și a programului de investiții. S-a raporata, de asemenea, că proprietatea asupra teritoriului pe care Biserica Armeană Apostolică a fost construită în 2003 rămâne neclară.
28 Vezi cererea nr. 841/13 Episcopia Româno-Catolică v. Moldovei, care urmează să fie comunicată.
29 Vezi Raportul de stat, p.23
30 Vezi http://www.mc.gov.md/ (accesat la 15 aprilie 2016)
31 Vezi http://md.one.un.org/content/dam/unct/moldova/docs/pub/ENG-Studiu%20Perceptii%202015_FINAL_2016_Imprimat.pdf . Studiul a fost pregătit în 2015 de către Consiliul Egalității și Înaltul Comisariat al Națiunilor Unite pentru Drepturile Omului (OHCHR), în urma consultării cu Programul Națiunilor Unite pentru Dezvoltare în Moldova (PNUD Moldova).
32 Rușii și vorbitori de limba rusă care locuiesc în Moldova au avut cel mai mic punctaj la indicele de distanță socială (0,9, cu 0 indicând distanța membrilor de familie, 1 indicând distanța până la prieteni, și 2 care indică distanța până la vecini. Românii care locuiesc în Moldova au marcat 1.6). Ibid., Pag. 18.
33 Conform Planului de acțiuni al Guvernului pentru anii 2012-2015, Biroul Relații Interetnice a primit sarcina de a elabora un program de stat pentru studiul îmbunătățit și utilizarea limbii de stat de către persoanele aparținînd minorităților naționale și să elaboreze o strategie de integrare care "este orientată spre integrarea în societate prin competență în limba română, care prevede recunoașterea de către toți cetățenii a rolului său în consolidarea societății moldovenești și asigurarea înțelegerii reciproce ". A se vedea raportul de stat, pag. 17. Dezvoltarea și implementarea unei "Strategii de integrare a minorităților naționale din Republica Moldova" a fost, de asemenea, introdusă ca o prioritate în capitolul XV din Programul de guvernare pentru 2015-2018, care este dedicată problemelor naționale de protecție a minorităților. A se vedea raportul de stat, pag. 12.
34 Vezi ibid., p. 13
35 În luna mai 2016, un proiect de decizie de Guvern pentru adoptarea "Strategiei de integrare a minorităților naționale din Republica Moldova 2016-2025" a apărut pe site-ul web al Biroului Relații Interetnice, care pare să sugereze că Strategia trebuie să fie aprobată de către Guvern.
http://www.bri.gov.md/index.php?pag=proiecte&opa=view&id=80&start=&l=ro , astfel cum a fost accesat la 24 mai 2016).
36 Ambele proiecte sunt disponibile pe website-ul Biroului pentru Relații Interetnice în limba de stat (http://www.bri.gov.md/index.php?pag=proiecte&l=ro , cum a fost accesat la 23 mai 2016), în timp ce originalul ,,Strategia de integrare" este disponibilă pe site-ul Biroului în limba rusă.
(Http://www.bri.gov.md/index.php?pag=proiecte&l=ru , cum a fost accesat la 23 mai 2016). Comitetul Consultativ constată în continuare neconcordanțe între versiunea în limba de stat și versiunea în limba engleză prezentată Consiliului Europei.
37 Vezi Raportul privind punerea în aplicare a politicii europene de vecinătate în Republica Moldova - Progrese în 2014 și recomandări pentru acțiune (http://eeas.europa.eu/enp/pdf/2015/repulic-of-moldova-enp-report -2015_en.pdf) , în special domeniile prioritare pentru Moldova (denumit în continuare Raport intermediar de activitate): "Aceasta va include ratificarea Cartei europene a limbilor regionale și minoritare și dezvoltarea în continuare și punerea în aplicare a unei Strategii privind integrarea minorităților naționale, în strânsă cooperarea cu Înaltul comisar al OSCE pentru minoritățile naționale "(pag. 4).
38 Pentru informații suplimentare, vezi Raportul ECRI (op. Cit. Nota de subsol 21), punctele 25 și urm.
39 Vezi, de asemenea, Prezentarea elaborată de Consiliul pentru prevenirea şi eliminarea discriminării și egalitatii, Asigurarea pentru EPU Republicii Moldova, sesiunea 26, 23 martie 2016, p. 6.
40 Există o serie de rapoarte, de exemplu, privind ofițerilii de poliție ce nu accepta plângeri din partea persoanelor de origine africană sau privind sub-calificarea incidentelor drept ,,huliganism", împiedicând astfel eforturile de investigare care ar putea duce la sancționarea mai adecvată.
41 Cazul privind doborîrea menorii evreieşti, instalată în centrul oraşului, cu ocazia sărbătorii Hanukkah în decembrie 2009, de exemplu, rămâne a fi nesancționat, la fel ca și în cazul discursului antisemit și incitarea la ură de către un reprezentant al Bisericii. Vezi Raportul Departamentului de ţară US 2010 asupra Republicii Moldova.
42 Unul dintre puținele cazuri în care infracțiunea motivată de ură a fost sancționata, a fost un act deliberat de vandalism a unui cimitir evreiesc însoțit de gesturi invocand glorificarea fascismului, de către un cuplu de tineri în iulie 2013. Aceasta a rezultat într-o sentinţă combinată de patru ani pentru făptuitorul de sex masculin pentru profanarea mormintelor bazate pe ură etnică sau religioasă, în combinație cu infracțiunea care implică un minor într-o crimă. A se vedea Decizia nr. 1a-855/14 din 29 aprilie 2014 a Curții de Apel Chișinău. În afară de acest caz, atacuri și alte infracțiuni au fost judecate conform Codului cu privire la contravențiile administrative.
43 Vezi Raportul Libertatea religioasă Internațională, Moldova 2014 la http://www.state.gov/documents/organization/238622.pdf.
44 Vezi Raportul ECRI (op. Cit., Nota de subsol 21), punctul 40
45 Vezi, printre altele, la
http://www.rferl.org/content/moldova_recognition_of_muslims_angers_conservatives/24177283.html .
 Conform Raportului international privind Libertatea Religioasă din 2014, grupul nu mai credea într-un rezultat pozitiv, în timp ce Ministerul Justiţiei făcea referire la depunerea incorectă a setului de documente, motiv din care, cererea a fost respinsă.
 Vezi, de asemenea, Raportul Raportorului Special privind libertatea de religie sau convingeri, Heiner Bielefeldt, A / HRC / 19/60 / Add.2 din 27 ianuarie 2012.
 Săptămânal, sunt difuzate emisiuni în l. ucraineană a câte 30 de minute și lunare, în limba bulgară, găgăuză și Romani a câte 30 de minute.
 Vezi, printre altele, prezentarea Centrului Independent de Jurnalism din 28 martie 2016 la http://media-azi.md/en/stiri/ijc-submitted-authorities-set-recommendations-preventing-concentration-mass-media-ownership.
 Vezi, de asemenea, Raportul de progres (op. Cit. Nota de subsol 37), p. 5.
 Vezi, de exemplu, p. 14 din Raportul de stat, care se referă la monitorizarea desfășurată de Biroul Relații Interetnice în 2012.
 Vezi, articolul 3 din Legea nr-3465 XI din 1 septembrie 1989 ,,privind funcționarea limbilor vorbite pe teritoriul Republicii Moldova" (denumită în continuare Legea privind Limbile)
 Articolul 4 din Legea privind Limbile garantează utilizarea "ucraineană, rusă, bulgară, ebraică, idiș, limbile romani și limbi ale altor grupuri etnice care trăiesc pe teritoriul Republicii, pentru satisfacerea necesităților național-culturale".
 Vezi Raportul de activitate al Consiliului pentru Egalitate 2013 op. cit., p. 24.
 Comitetul Consultativ a fost informat că, de exemplu, 33% din totalul de plângeri la Biroul Ombudsmanului în 2015 au fost primite în limba de stat, în timp ce în Biroul de la Comrat, 87% dintre plângeri au fost făcute în limba rusă.
 Vezi art. 6(2) din Legea privind Limbile.
 Consiliul Egalităţii a depistat cazuri de discriminare lingvistică, de exemplu, atunci când autoritățile orașului Bălți au refuzat să răspundă la o cerere în limba de stat (decizia din 2 decembrie 2012).
 ETS No 148, http://www.coe.int/t/dg4/education/minlang/AboutCharter/Promoting_Ratification_en.asp.
 Acestea sunt bulgară, găgăuză, germană, poloneză, romani, rusă, ucraineană şi idiş.
 Articolul 3 alineatul (6) din Legea nr. 304 din 26 decembrie 2012 prevede că cartea de identitate se completează în limba de stat, în timp ce articolul 3 alineatul (7) prevede că titlurile de teren urmează să fie scrise în limba de stat și în limba rusă. Înainte de martie 2013, cărțile de identitate au fost eliberate în limba de stat pe partea din față, în timp ce câmpurile au fost indicate și completate în limba rusă (alfabet chirilic) și limba engleză pe verso. Cărțile de identitate eliberate în limba de stat și în limba rusă, conform legislației anterioare, rămân valabile până la data expirării.
 Vezi Comentariul tematic No. 3 op.cit., Punctul 60
 Vezi, printre alte documente, Comentariu tematic nr 3 op.cit., Punctul 61.
 Vezi articolul 3 alineatul (2) litera (g) și (h) din Legea nr. 304 din 26 decembrie 2012.
 Vezi Decizia nr. 3-183 / 2015 din 14 august 2015 cu referire, printre altele, la articolul 16 alineatul (3) din Legea privind minoritățile naționale, precum și articolul 11 alineatul (1) din Convenția-cadru.
 La cea din 25 mai 2016, decizia nu este încă publică.
 Articolul 10 din Legea nr. 382-XV a Republicii Moldova cu privire la drepturile persoanelor aparținând minorităților naționale și statutul juridic al organizațiilor lor (iulie 2001) prevede: "Se indică denumirea localităților, străzilor, instituțiilor și locurilor publice în limbile moldovenească și rusă și, în localitățile cărora li s--a acordat un statut special de autonomie, de asemenea, în alte limbi oficiale, stabilite de legile respective".
 Localitățile găgăuze "Komrat" și "Kɩpҫak", de exemplu, sunt denumite "Comrat" și "Copceac".
 Vezi decizia din 21 ianuarie 2016, subliniind, printre altele, că utilizarea termenului "Chisinov" pentru capitala este incorectă, chiar și atunci când sunt utilizate în programele de limbă rusă, și ar trebui să fie în schimb "Chișinău" ca pe lista oficială a denumirilor de localităţi. http://www.cca.md/files/D.1-1%20din%2021%20ianuarie%202016.pdf .
 Vezi prezentarea generală în raportul de stat, p. 55.
 Comitetul Consultativ a fost uimit să afle că, într-adevăr manualele de istorie nu conţin informaţii despre istoria Holocaustului și efectele sale asupra societății moldovenești.
 Vezi Studiul privind situația femeilor și fetelor rome (op. Cit. Nota de subsol 19), p. 19 și 30 și urm.
 Vezi, de asemenea, Raport al raportorului special privind libertatea de religie sau convingeri, op. cit
 Conform publicației ONU din 2013 ,,Romii în Republica Moldova", 52% dintre fetele rome și 55% dintre băieții romi frecventează școala primară, iar 14% (respectiv 17%) frecventează școala secundară.
 Vezi Studiul privind situația femeilor rome și a fetelor (op. Cit. Nota de subsol 19), p. 31
 Vezi ,,Romii în Republica Moldova" (op. Cit. Nota de subsol 74), p. 22; 77% dintre bărbații romi între 16 și 24 de ani sunt instruiţi.
 Un raport al UNICEF din 2010 a indicat, de asemenea, cazuri repetate de segregare în alte localități, cum ar fi în raioanele Edineț și Leova, și la Chișinău.
 Potrivit reprezentanților minorităților naţionale și ai societății civile, aproximativ 60% dintre romii din Moldova vorbesc romani acasă.
 Vezi Raportul de activitate al Consiliului pentru Egalitate pentru anul 2014, p. 12
 În anul școlar 2015-2016, găgăuză este predată în 48 de școli, limba ucraineană – în 42, bulgară- în 30, ebraică și idiș în două și germană și poloneză împreună - în una.
 Vezi, de asemenea, informații furnizate în raportul de stat, p. 55
 Potrivit reprezentanților minorităților naţionale, noile reglementări prevăd că, liceele din mediul urban trebuie să fie în măsură să completeze două clase a câte 25 de elevi pe an pentru a rămâne deschisă. În mediul rural, numărul este redus la 20 de elevi în clasă.
 Comitetul Consultativ a aflat că există 600 de burse disponibile în fiecare an pentru cetățenii Republicii Moldova pentru a studia în Bulgaria, iar circa 200 de burse dunt disponibile pentru studii în Federația Rusă. În plus, există 5 000 de burse pentru cetățenii Moldovei de-a studia în România, cu toate că acestea sunt disponibile doar etnicilor români. In plus, alte 85 de burse sunt disponibile pentru persoanele din întreaga lume care nu sunt de etnie română. Cu toate acestea, până în 2013, această opțiune nu a fost disponibilă pentru cetățenii Republicii Moldova. Ca urmare a unei plângeri în 2013 la Consiliul Național Român privind Combaterea Discriminării, aceste burse au devenit disponibile și pentru solicitanții care sunt cetățeni ai Republicii Moldova. A se vedea Decizia nr. 663/13.11.2013 din 13 noiembrie 2013 a Consiliului Național Român pentru Combaterea Discriminării.
 Articolul 9 alineatul (8), în combinație cu articolul 152 din Legea nr. 152 din 17 iulie 2014 indică faptul că, începând cu anul școlar 2018/2019, limba rusă poate avea același statut în sistemul de învățământ ca și limba engleză sau franceză. Vezi http://www.erasmusplus.md/sites/default/files/field/artcile/file/education_code_en.pdf.
 Vezi, de asemenea, Declarația Uniunii Europene cu privire la situația școlilor care folosesc grafia latină din regiunea transnistreană a Republicii Moldova, din 19 martie 2014
 Vezi, pentru mai multe detalii, Hotărârea Curții Europene a Drepturilor Omului din 19 octombrie 2012, Cererile nr. 43370/04, 8252/05 și 18454/06 din Catan și alții c. Moldovei și Rusiei, care a considerat că a existat o încălcare a articolului 2 din Protocolul 1 la Convenţia pentru apărarea drepturilor omului și a libertăților fundamentale în ceea ce privește Federația Rusă
 93 organizații continuă să fie reprezentate în cadrul Consiliului. A se vedea lista organizațiilor disponibile pe site-ul Biroului Relații Interetnice la http://www.bri.gov.md/index.php?pag=sec&id=56&l=ro
 Articolul 8 din Legea nr. 294 din 21 decembrie 2007 privind partidele politice prevede că, pentru a fi înregistrat, un partid politic trebuie să prezinte o listă cu cel puțin 4 000 de membri, care ar trebui să locuiască în cel puțin jumătate din unitățile administrative, cu nu mai puțin de peste 120 de membri din fiecare unitate.
 În 2012, Parlamentul a adoptat Strategia Națională de Descentralizare, documentul principal de politică în domeniul administrației publice locale, cu scopul de a transfera competențe și resurse financiare din partea autorităților centrale la cele locale. Cu toate acestea, au fost înregistrate progrese limitate privind în punerea în aplicare a acestuia.
 Articolul 9 din Legea nr. 382-XV din Republica Moldova cu privire la drepturile persoanelor aparținând minorităților naționale și statutul juridic al organizațiilor lor (iulie 2001) prevede: ,,Statul garantează că modificarea organizării administrativ-teritoriale a Republica Moldova nu va urmări modificarea componenței etnice și demografice a teritoriilor. La efectuarea unor astfel de modificări, se va ține seama de opinia publică locală, inclusiv opinia persoanelor care aparțin minorităților naționale".
 Comitetul Consultativ a fost, de asemenea, informat cu privire la un proiect de "Lege cu privire la statutul etnocultural al raionului Taraclia", elaborat de un grup de lucru parlamentar, în cursul anului 2015, dar care nu a fost aprobat în urma unor consultări interministeriale
 Guvernatorul (Bașkanul) Găgăuziei este, în mod automat, de asemenea, membru a Guvernului Republicii Moldova
 La 28 aprilie 2016, ,,Codul Educației al Găgăuziei" a fost adoptată de către Adunarea Populară. Acesta nu a fost încă semnat de către bașcan și, prin urmare, nu este încă în vigoare. În timp ce este specificat în Legea din 1994 privind statutul special al Găgăuziei, că educaţia este unul dintre domeniile în care Adunarea Populară poate trece legile locale, Codul Educației al Republicii Moldova din 2014, în conformitate cu articolul 1, "stabilește temeiul juridic pentru relațiile legate de planificarea, organizarea, funcționarea și dezvoltarea sistemului educațional în Republica Moldova ".
 Potrivit rezultatelor preliminare ale recensământului din anul 2014, publicat în decembrie 2014, 330 000 de cetățeni moldoveni locuiau în străinătate de o perioadă mai lungă, în mai 2014.
 Comitetul Consultativ a primit raport cu privire la cazul înaintat Consiliului pentru Egalitate în care, efectiv, nu s-a putut depune o plângere la poliția din raionul Taraclia, deoarece nu a putut fi găsit nici un oficial vorbitor de limbă de stat. Potrivit reprezentanților societății civile, nu există nici o unitate în care personalul medical de nivel mediu să fie instruiți în limba rusă, rezultând într-un deficit de personal în spitale din regiunile în care limba rusă este vorbită de majoritatea populației.
 Vezi, de asemenea, decizia Consiliului Egalității din 13 februarie 2015, cu privire la cazul 190/2014.
 Vezi "Romii în Republica Moldova" (op. Cit. Nota de subsol 74), p. 45.
 Vezi, de asemenea, Raportul de stat, la pag. 30.
 Vezi Raportul de stat, pp. 26 și urm.
 În 2007, s-a raportat că această situaţie există în peste 80% din gospodării. A se vedea http://www.undp.md/publications/roma%20_report/Roma%20in%20the%20Republic%20of%20Moldova.pdf , p. 14. Reprezentanții minorităților consideră că situația sa îmbunătățit nesemnificativ de atunci.
 Un link către aviz este de a se introduce în proiectul de rezoluție înainte de a fi prezentat GR-H.
 Recomandările sunt expuse în conformitate cu ordinea articolelor Convenţiei-cadru.